મંત્રી શ્રી બચુભાઇ ખાબડે ગરીબ અને મધ્યમ વર્ગના પરિવારોને ગંભીર બિમારીની સારવારના ખર્ચમાં સરકારે આપેલી રાહતોની જાણકારી આપતાં જણાવ્યું હતું કે, મા અમૃતમ અને મા વાત્સલ્ય યોજનાનો લોકોને વધુ ને વધુ લાભો મળે તે માટે રૂ. ૨.૫૦ લાખની વાર્ષિક આવકા મર્યાદાને વધારીને રૂ. ૩ લાખની કરવાનો સંવેદનશીલ નિર્ણય લીધો છે. એટલું જ નહિ સારવાર માટેની રૂ. ૨ લાખની મર્યાદામાં વધારો કરી રૂ. ૩ લાખની કરી છે. ઉપરાંત રૂ. ૬ લાખ સુધીની આવક ધરાવતા કુટુંબના ૬૦ વર્ષ કે તેથી વધુ વયના વરિષ્ઠ નાગરિકોને પણ આ યોજના હેઠળ આવરી લીધા છે. કિડની, લીવર અને પેન્ક્રિઆઝના પ્રત્યારોપણ માટે અપાતી રૂ. ૨ લાખની સહાયમાં વધારો કરી રૂ. ૫ લાખની કરવામાં આવી છે. પગના ઘૂંટણ-ની અને થાપા-હીપ રીપ્લેસમેન્ટ એક પગના રૂ. ૪૦ હજાર અને બે પગ માટે રૂ. ૮૦ હજારની સહાય આપવાના સરકારે લીધેલા નિર્ણયની માહિતી મંત્રીશ્રીએ ઉપસ્થિતોને આપી હતી.